Halsbrann er blant de, heldigvis forbigående, plagene mange opplever når de er gravide. Det finnes imidlertid flere tiltak du kan prøve for å redusere plagene.
Drikk noe som inneholder kalsium, som melk eller yoghurt. Det nøytraliserer magesyren og legger seg som en hinne i spiserøret, slik at ikke oppstøtene svir.
Spis syrenøytraliserende mat, som bananer og mandler.
Mange opplever at grovt brød kan lindre halsbrann.
Medisin mot refluks kan også hjelpe gravide med halsbrann (se under).